ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தைநல அமைச்சகத்தின் ஜி-20 அதிகாரமளித்தல் குழுவின் முதலாவது கூட்டம் ஆக்ராவில் நாளை தொடங்குகிறது
பெண்களின் பொருளாதார பிரதிநிதித்துவத்தின் வளர்ச்சி மற்றும் முன்னேற்றத்திற்கான ஜி20 கூட்டணி  என்பது தனியார் துறையில் பெண்களின் தலைமை மற்றும் வளர்ச்சியை அதிகரிக்கும் நோக்கத்தோடு இயங்கும் ஜி20 வர்த்தக தலைவர்கள் மற்றும் அரசுகளின் கூட்டணி ஆகும். இந்தக் கூட்டணியின் முதல் கூட்டம், உத்தரப் பிரதேச மாநிலம் ஆக்ராவில் பிப்ரவரி 11, 12 ஆகிய தேதிகளில் நடைபெற உள்ளது.
ஜி20 எம்பவர் கூட்டணியின் முதன்மை அமைச்சகமாக மத்திய மகளிர் மற்றும் குழந்தை மேம்பாட்டு அமைச்சகம் செயல்படுகிறது. ஜி20 இந்திய தலைமைத்துவத்தின் போது அப்பல்லோ மருத்துவமனை நிறுவனத்தின் இணை மேலாண் இயக்குநர் டாக்டர் சங்கீதா ரெட்டி இந்த கூட்டணிக்குத் தலைமை வகிப்பார். பிப்ரவரி, ஏப்ரல் மற்றும் ஜூன் மாதங்களில் முறையே ஆக்ரா, திருவனந்தபுரம் மற்றும் போபாலில் மூன்று கூட்டங்கள் நடத்தப்படும். இந்தக் கூட்டங்களில் ஆலோசிக்கப்படும் முக்கிய விஷயங்கள், ஜி20 தலைவர்களின் பரிந்துரைகளுக்கு அனுப்பிவைக்கப்படும்.
மத்திய மகளிர் மற்றும் குழந்தை மேம்பாடு, சிறுபான்மை விவகாரங்கள் துறை அமைச்சர் திருமதி ஸ்மிருதி சுபின் இரானி தொடக்கக் கூட்டத்தில் கலந்து கொண்டு, பெண்களால் வழிநடத்தப்படும் வளர்ச்சி குறித்த தமது கருத்துக்களை முன்வைப்பார். மத்திய மகளிர் மற்றும் குழந்தை மேம்பாடு, ஆயுஷ் துறை இணையமைச்சர் டாக்டர் முஞ்சபாரா மகேந்திரபாய், பெண்களின் வளர்ச்சிக்காக இந்தியாவில் மேற்கொள்ளப்பட்டு வரும் முன்முயற்சிகள் குறித்து சிறப்பு விருந்தினர்களிடையே எடுத்துரைப்பார்.
ஜி20 இந்திய தலைமைத்துவத்தின் பிரதிநிதி திரு அமிதாப் காந்த், மத்திய மகளிர் மற்றும் குழந்தை மேம்பாட்டு அமைச்சக செயலாளர் திரு இந்தேவர் பாண்டே, ஜி20 நாடுகள், விருந்தினர் நாடுகள், சர்வதேச நிறுவனங்கள் மற்றும் தனியார் துறையைச் சேர்ந்த பெண் தலைவர்கள் மற்றும் பலர் முதல் கூட்டத்தில் கலந்து கொள்வார்கள். “பல்வேறு துறைகளை வழி நடத்துவதற்கு பெண்களுக்கு அதிகாரமளித்தல்: டிஜிட்டல் திறன் வளர்ப்பு மற்றும் எதிர்கால திறன்களின் பங்களிப்பு” என்பது இதன் கருப்பொருளாகும். பெண்களால் வழிநடத்தப்படும் குறு நிறுவனங்கள், பெண் கைவினைக் கலைஞர்களால் உருவாக்கப்பட்ட பொருட்களின் கண்காட்சியும் நடைபெறும்.
பிரதமர் அலுவலகம்
கொவிட்-19-க்கு தீர்வு காண்பதற்கான ஆலோசனைகளை மைகவ்இந்தியா மூலம் பகிர்ந்து கொள்ளுமாறு மக்களுக்கு பிரதமர் வேண்டுகோள்
கொவிட்-19-க்கு தீர்வு காண்பதற்கான தொழில்நுட்ப ரீதியான ஆலோசனைகளை, மத்திய அரசின் பொதுமக்கள் பங்கேற்கும் இணையதள அமைப்பான மைகவ்இந்தியா மூலம் பகிர்ந்து கொள்ளுமாறு நாட்டு மக்களை பிரதமர் திரு.நரேந்திர மோடி கேட்டுக் கொண்டுள்ளார்.
பிரதமர் வெளியிட்டுள்ள டுவிட்டர் பதிவில், “ஆரோக்கியமான கிரகத்தை உருவாக்க புதிய கண்டுபிடிப்புகளை மேற்கொள்வோம். கொவிட்-19-க்கு தீர்வு காண்பதற்கான தொழில்நுட்ப ரீதியான ஆலோசனைகளை ஏராளமான மக்கள் பகிர்ந்து கொண்டு வருகின்றனர். இந்த ஆலோசனைகளை @mygovindia மூலம் பகிர்ந்து கொள்ளுமாறு நான் அவர்களை கேட்டுக் கொள்கிறேன். இந்த முயற்சிகள் பலருக்கு உதவியாக அமையும்”.
#கொரானாவை எதிர்த்து இந்தியா போராடுகிறது
|
|
ஆரோக்கியமான கிரகத்தை உருவாக்க புதிய கண்டுபிடிப்புகளை மேற்கொள்வோம்.
கொவிட்-19-க்கு தீர்வு காண்பதற்கான தொழில்நுட்ப ரீதியான ஆலோசனைகளை ஏராளமான மக்கள் பகிர்ந்து கொண்டு வருகின்றனர்.
இந்த ஆலோசனைகளை @mygovindia மூலம் பகிர்ந்து கொள்ளுமாறு நான் அவர்களை கேட்டுக் கொள்கிறேன். இந்த முயற்சிகள் பலருக்கு உதவியாக அமையும்
#கொரானாவை எதிர்த்து இந்தியா போராடுகிறது
@narendramodi மார்ச் 16, 2020
ஜவுளித்துறை அமைச்சகம்
நடப்பு 2022-23-ம் ஆண்டு பருத்தி பருவத்தில் 40 லட்சம் பருத்தி பண்டல்கள் ஏற்றுமதி செய்யப்படும் என்று எதிர்பார்க்கப்படுகிறது
நாட்டில் மொத்த பருத்தி உற்பத்தியில் குஜராத், மகாராஷ்டிரா, தெலங்கானா மாநிலங்கள் 65 சதவீதம் அளவிற்கு உற்பத்தி செய்வதாக மத்திய ஜவுளித்துறை இணையமைச்சர் தர்ஷணா ஜர்தோஷ் கூறியுள்ளார். மக்களவையில் கேள்வி ஒன்றுக்கு எழுத்துப்பூர்வமாக இன்று இதனைத்தெரிவித்தார்.
நடப்பு 2022-23-ம் ஆண்டு பருத்தி பருவத்தில் 40 லட்சம் பருத்தி பண்டல்கள் ஏற்றுமதி செய்யப்படும் என்று எதிர்பார்க்கப்படுகிறது. எனினும் கூடுதல் பருத்தி இருப்பை பொருத்து இது அதிகரிக்கலாம் அல்லது குறையலாம்.
தமிழ்நாட்டில் கடந்த 2020-21-ம் ஆண்டில் 2.43 லட்சம் பருத்தி பண்டல்களும், 2021-22-ம் ஆண்டில் 3.60 லட்சம் பருத்தி பண்டல்களும், 2022-23-ம் ஆண்டில்  1.87 லட்சம் பருத்தி பண்டல்களும் உற்பத்தி செய்யப்பட்டுள்ளன.
நிதி அமைச்சகம்
தமிழ்நாட்டில் வருமானவரித்துறை சோதனைகளை நடத்தியுள்ளது
தமிழ்நாட்டில் கால்நடைத் தீவனங்கள் உற்பத்தி நிறுவனம், கோழிப்பண்ணை, சமையல் எண்ணெய், முட்டை பொருட்கள் ஏற்றுமதி ஆகியவற்றில் ஈடுபட்டுள்ள குழுமம் ஒன்றில் வருமானவரித்துறையினர் சோதனை மற்றும் பறிமுதல் நடவடிக்கைகளை மேற்கொண்டனர். தமிழ்நாடு, கர்நாடகா, கேரளா ஆகியவற்றில் உள்ள 40 இடங்களில் 27.10.2021 அன்று இந்த சோதனை நடவடிக்கைகள் மேற்கொள்ளப்பட்டன.
இந்த சோதனையின் போது கணக்கில் வராத ரூ. 3.3 கோடி ரொக்கம் பறிமுதல் செய்யப்பட்டது. ரூ.300 கோடிக்கும் அதிகமாக கணக்கில் காட்டப்படாத வருவாயும் கண்டறியப்பட்டது.
உள்துறை அமைச்சகம்
மாநிலங்களின் தீயணைப்புத் துறைகளை விரிவுபடுத்தி, நவீனப்படுத்தும் திட்டம்
2025-26 ஆம் ஆண்டு வரையிலான காலத்தில், மாநிலங்களின் தீயணைப்பு சேவைகளை வலுப்படுத்துவதற்காக தேசிய பேரிடர் நிவாரண நிதியின்  கீழ் தயார்நிலை மற்றும் திறன் மேம்பாட்டு நிதிப் பிரிவின் ஒதுக்கீட்டிலிருந்து 04.07.2023 அன்று "மாநிலங்களில் தீயணைப்பு சேவைகளை விரிவுபடுத்துதல் மற்றும் நவீனமயமாக்குவதற்கான திட்டம்" ஒன்றை அரசு ரூ. 5,000 கோடி செலவில் தொடங்கியுள்ளது.
இத்திட்டத்தின் கீழ் மாநிலங்களுக்கு செலவு பகிர்வு அடிப்படையில் நிதி வழங்கப்படுகிறது. மாநிலங்களில் தீயணைப்பு சேவைகளை விரிவுபடுத்துதல் மற்றும் தீயணைப்பு சேவைகளை நவீனமயமாக்குதல் ஆகியவற்றின் அடிப்படையில் செயல்பாடுகள் வகைப்படுத்தப்பட்டுள்ளன. புதிய தீயணைப்பு நிலையங்கள் அமைத்தல், மாநிலப் பயிற்சி மையங்களை வலுப்படுத்துதல் மற்றும் திறன் மேம்பாடு, நவீன தீயணைப்பு உபகரணங்களுக்கு ஏற்பாடு செய்தல், மாநில தலைமையகம் மற்றும் நகர்ப்புற தீயணைப்பு நிலையங்களை வலுப்படுத்துதல், தொழில்நுட்ப மேம்பாடு போன்றவை இத்திட்டத்தில் அடங்கும்.
தீயணைப்புத் துறை என்பது மாநிலங்கள் சம்பந்தப்பட்ட துறையாகும். மாநிலங்களில் தீ விபத்துகள் மற்றும் தீ தொடர்பான சம்பவங்கள் தொடர்பான எந்தத் தரவையும் மத்திய அரசு பராமரிப்பதில்லை.
தங்கள் எல்லைக்குட்பட்ட பகுதிகளில் ஏற்படும் தீ விபத்துகளில் இருந்து உயிர் மற்றும் உடமைகளைப் பாதுகாப்பதற்குத் தேவையான நடவடிக்கைகளை மேற்கொள்வது மாநில அரசுகளின் முதன்மைப் பொறுப்பாகும். மத்திய அரசு 16.09.2019 அன்று அனைத்து மாநிலங்கள் மற்றும் யூனியன் பிரதேசங்களுக்கு அந்தந்த தீயணைப்பு சேவை விதிகள் மற்றும் ஒழுங்குமுறைகளில் பொருத்தமான திருத்தங்கள் செய்வதற்காக "மாநிலங்களுக்கான தீயணைப்பு மற்றும் அவசரகால சேவைப் பராமரிப்பு மாதிரி மசோதாவை" வழங்கியது.
மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் திரு நித்யானந்த் ராய் இதனைத் தெரிவித்துள்ளார்.
அறிவியல் மற்றும் தொழில்நுட்பத்துறை
ஒளிர்வு முறை வழியாக சார்ஸ்- கோவ்-2 தொற்றை கண்டறியும் புதிய தொழில்நுட்ப தளத்தை விஞ்ஞானிகள் உருவாக்கி உள்ளனர்
ப்ளோரோசென்ட் ஒளி உமிழ்வு மூலம் தொற்று நோய்க்கிருமிகளை கண்டறிவதற்கான புதிய தொழில்நுட்ப தளத்தை விஞ்ஞானிகள் குழு ஒன்று உருவாக்கியுள்ளது. உலகையே உலுக்கி வரும் கொவிட் வகை சார்ஸ்-கோவ்-2 தொற்றைக் கண்டறியும் ஆற்றலை இந்த புதிய தொழில்நுட்பம் கொண்டுள்ளது. இந்த தொழில்நுட்பத் தளத்தை, எச்ஐவி, இன்ப்ளுயன்சா, எச்சிவி, சிகா, எபோலா, பாக்டீரியா போன்ற கிருமிகளின் டிஎன்ஏ / ஆர்என்ஏ- வைக் கண்டறிய பயன்படுத்த முடியும்.
உலகம் முழுவதும் தொற்றுகள் மனிதர்களின் சுகாதாரத்திற்கு பெரும் அச்சுறுத்தலாக விளங்குகின்றன. சார்ஸ்-கோவ்-2 ஆல் உருவான கொவிட்-19 பெருந்தொற்று உலகம் முழுவதும் மக்களின் உயிர்களுக்கு பெரும் பாதிப்பை ஏற்படுத்தியுள்ளது. ஆர்என்ஏ தொற்றின் பரவல் விகிதம் முன்னெப்போதும் இல்லாத அளவுக்கு அதிகமாக இருப்பதால், பரவலைத் தடுப்பதற்கும், உரிய நேர சிகிச்சை அளிப்பதற்கும் அதனைத் துல்லியமாக கண்டறிவது அவசியமாகியுள்ளது.
மத்திய அரசின் அறிவியல் மற்றும் தொழில்நுட்பத்துறையின் கீழ் இயங்கும் தன்னாட்சி நிறுவனமான மேம்படுத்தப்பட்ட அறிவியல் ஆராய்ச்சிக்கான ஜவஹர்லால் நேரு மையத்தைச் சேர்ந்த விஞ்ஞானிகள் இந்திய அறிவியல் நிறுவனத்தின் விஞ்ஞானிகளுடன் சேர்ந்து இதனை உருவாக்கியுள்ளனர்.
இந்த ஆராய்ச்சி அண்மையில் வெளிவந்த ‘ஏசிஎஸ் சென்சார்ஸ்’ இதழில் வெளியிடப்பட்டுள்ளது. இந்த புதுமையான தொழில்நுட்பத்துக்கான காப்புரிமைக்கும் விஞ்ஞானிகள் குழு விண்ணப்பித்துள்ளது.
இது பற்றிய கூடுதல் விவரங்களை தெரிந்து கொள்ள இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796485
விவசாயத்துறை அமைச்சகம்
ராஜஸ்தான், ம.பி., பஞ்சாப், குஜராத், உ.பி., மகாராஷ்டிரா, சத்தீஸ்கர், ஹரியானா, பிகார் ஆகிய மாநிலங்களில் சுமார் 3 லட்சம் எக்டர் நிலப்பரப்பில் வெட்டுக்கிளியை கட்டுப்படுத்த நடவடிக்கைகள்
வெட்டுக்கிளியை கட்டுப்படுத்தும் அலுவலகங்கள் வாயிலாக, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், ஹரியானா ஆகிய மாநிலங்களில் 1,60,658 எக்டர் நிலப்பரப்பில் வெட்டுக்கிளியை கட்டுப்படுத்தும் நடவடிக்கைகள், இந்த ஆண்டு ஏப்ரல் 11-ந் தேதி முதல் ஜூலை 12-ந்தேதி வரை மேற்கொள்ளப்பட்டுள்ளன. மேற்குறிப்பிட்ட மாநிலங்களுடன் சத்தீஸ்கர், மகாராஷ்டிரா, பிகார் ஆகிய மாநிலங்களில், 1,36,781 எக்டர் நிலப்பரப்பில் வெட்டுக்கிளியை கட்டுப்படுத்தும் நடவடிக்கைகளை அந்தந்த மாநில அரசுகள் 2020 ஜூலை 12 வரை மேற்கொண்டன.
தற்போது 60 குழுக்களும், 200-க்கும் மேற்பட்ட மத்திய அரசு பணியாளர்களும் வெட்டுக்கிளியை கட்டுப்படுத்தும் நடவடிக்கைகளில் ஈடுபடுத்தப்பட்டுள்ளனர். இதற்காக தெளிப்பான்கள் மூலம் மருந்துகள் தெளிக்கப்படுகின்றன. கூடுதலாக, தெளிப்பான்கள் பொருத்தப்பட்ட 55 வாகனங்கள் வாங்கப்பட்டுள்ளன. 15 ட்ரோன் கருவிகளைப் பயன்படுத்தி, 5 நிறுவனங்கள் வெட்டுக்கிளிகளை அழிப்பதற்காக, பூச்சிக்கொல்லிகளைத் தெளிக்கும் பணியில் ஈடுபட்டுள்ளன. ராஜஸ்தானில் பாலைவனப்பகுதியில், தேவைக்கேற்ப பெல் ஹெலிகாப்டர் இதற்காகப் பயன்படுத்தப்படுகிறது. எம்ஐ-17 ரக ஹெலிகாப்டரைப் பயன்படுத்தி வெட்டுக்கிளியை கட்டுப்படுத்தும் முயற்சிகளை இந்த விமானப்படை சோதனை அடிப்படையில் மேற்கொண்டுள்ளது.
குஜராத், உத்தரப்பிரதேசம், மத்தியப்பிரதேசம், மகாராஷ்டிரா, சத்தீஸ்கர், பிகார், ஹரியானா ஆகிய மாநிலங்களில் வெட்டுக்கிளிகளினால் பெரிய அளவில் பயிர்ச்சேதம் ஏற்படவில்லை. ஆனால் ராஜஸ்தானில் சில மாவட்டங்களில் சிறிய அளவில் பயிர்ச்சேதம் ஏற்பட்டுள்ளது.
(Visitor Counter : 160
ரெயில்வே அமைச்சகம்
போதைப்பொருள் கடத்தலைத் தடுக்க இந்திய ரயில்வே உறுதியான நடவடிக்கைகளை மேற்கொள்கிறது
ரயில்கள் மூலம் போதைப் பொருள்கள் கடத்தலைத் தடுப்பதற்கு “ஆபரேஷன் நார்கோஸ்” மூலம் ரயில்வே உறுதியான நடவடிக்கைகளை மேற்கொண்டு வருகிறது. போதைப் பொருள் கடத்திலில் ஈடுபடுவோரைக் கைது செய்யவும், சோதனையிடவும், போதைப் பொருட்களை மீட்கவும் ரயில்வே பாதுகாப்புப் படை அதிகாரிகளுக்கு மத்திய அரசு 11.04.2019 அன்று அனுமதி அளித்தது.
அதன்படி, 2020, 2021 மற்றும் 2022  ஆண்டுகளில், 4,556 வழக்குகள் பதிவு செய்யப்பட்டு 2125 பேர் கைது செய்யப்பட்டனர். அவர்களிடமிருந்து சுமார் ரூ.66.53 கோடி மதிப்பிலான போதைப் பொருள்கள் பறிமுதல் செய்யப்பட்டது.
இத்தகவலை மக்களவையில், இன்று ரயில்வேத்துறை அமைச்சர் திரு அஸ்வினி வைஷ்ணவ் எழுத்து பூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885430
-------
AP/IR/KPG/GK
(Visitor Counter : 127
பிரதமர் அலுவலகம்
18ஆவது ஆசியப் போட்டியில் பதக்கம் வென்றவர்களுடன் பிரதமர் கலந்துரையாடல்
அண்மையில் நிறைவடைந்த 18ஆவது ஆசிய விளையாட்டுப் போட்டியில் பதக்கம் வென்றவர்களுடன், பிரதமர் திரு. நரேந்திர மோடி இன்று தமது இல்லத்தில் கலந்துரையாடினார்.
ஆசிய விளையாட்டுப் போட்டிகளில் இதுவரை இல்லாத அளவிற்கு, இந்தியா அதிக எண்ணிக்கையில் பதக்கம் வெல்லும் வகையில் சிறப்பாக விளையாடி, பதக்கம் வென்ற வீரர், வீராங்கனைகளுக்கு பிரதமர் பாராட்டு தெரிவித்தார். பதக்கம் வென்றவர்களின் விளையாட்டுத் திறன், இந்தியாவின் நிலையையும், கவுரவத்தையும், அதிகரித்துள்ளதாக அவர் குறிப்பிட்டார். பதக்கம் வென்ற வீரர், வீராங்கனைகள் தங்களுக்கு கிடைத்துள்ள பெருமை மற்றும் புகழ் காரணமாக கவனத்தை இழந்து விடாமல், தொடர்ந்து சிறப்பாக விளையாடுவார்கள் என்றும் அவர் நம்பிக்கைத் தெரிவித்தார்.
விளையாட்டு வீரர், வீராங்கனைகள், நவீன தொழில்நுட்பங்களைப் பயன்படுத்தி தங்களது திறமைகளை வளர்த்துக் கொள்ள வேண்டும் எனவும், பிரதமர் இந்த கலந்துரையாடலின்போது வலியுறுத்தினார். மேலும் தொழில்நுட்ப உதவிகளைப் பயன்படுத்தி, விளையாட்டு வீர்ர்கள் தங்களை சுயமாக மேம்படுத்திக் கொள்வதுடன், உலகின் முன்னணி வீரர்களின் சாதனைகளை அறிந்து அதன் அடிப்படையில் தங்களது திறமைகளைப் பகுப்பாய்வு செய்ய வேண்டும் எனவும், அவர் கேட்டுக் கொண்டார்.
மிகவும் ஏழைக் குடும்பங்கள், கிராமப்பகுதிகள் மற்றும் சிறிய நகரங்களில் இருந்து வந்த இளம் வீரர், வீராங்கனைகள், நாட்டிற்காக விளையாடி பதக்கம் வென்றிருப்பதைப் பார்க்கும்போது, மிகவும் மகிழ்ச்சி அடைவதாக பிரதமர் தெரிவித்தார். கிராமப்புறங்களைச் சேர்ந்தவர்களிடம் உண்மையான திறமை இருப்பதாகக் குறிப்பிட்ட அவர், இவற்றை கண்டறிந்து அவர்களைத் தொடர்ந்து ஊக்கப்படுத்த வேண்டும் எனவும் தெரிவித்தார். விளையாட்டு வீரர்களின் அன்றாட பிரச்சினைகள் குறித்து வெளி உலகம் அறிந்திருக்க வாய்ப்பில்லை என்றும் அவர் தெரிவித்தார்.
நாட்டிற்காக விளையாடி பதக்கம் வென்ற சில வீரர், வீராங்கனைகளின் பெயரைக் குறிப்பிட்ட பிரதமர், அவர்கள் சந்திக்க நேர்ந்த கடினமான சூழ்நிலைகள் பற்றி சுட்டிக்காட்டியபோது மிகவும் நெகிழ்ச்சி அடைந்தார். அத்தகைய விளையாட்டு வீரர்களின் மனோதிடம் மற்றும் அர்ப்பணிப்பு உணர்வுக்கு தலை வணங்குவதாக குறிப்பிட்ட பிரதமர், இவர்களது முயற்சிகள் நாட்டில் உள்ள மற்ற விளையாட்டு வீரர்களுக்கு ஊக்கமளிப்பதாக அமையட்டும் என்றும் தெரிவித்தார்.
தங்களுக்கு கிடைத்த கவுரவத்தைக் கண்டு, விளையாட்டு வீரர்கள் ஓய்வாக இருந்துவிடக்கூடாது என்று வலியுறுத்திய பிரதமர், எதிர்கால வெற்றிக்காக தொடர்ந்து கடின முயற்சிகளை மேற்கொள்ளுமாறும் கேட்டுக் கொண்டார். பதக்கம் வென்றவர்களுக்கு இப்போதுதான் மாபெரும் சவால் தொடங்கியுள்ளதாக குறிப்பிட்ட அவர், ஒலிம்பிக் போட்டியில் பங்கேற்க வேண்டும் என்ற நோக்கத்தை இழந்து விடக்கூடாது எனவும் வலியுறுத்தினார்.
மத்திய இளைஞர் நலன் மற்றும் விளையாட்டுத்துறை இணையமைச்சர்  கர்னல். ராஜ்யவர்தன் ரத்தோர் இந்த நிகழ்ச்சியின்போது உடனிருந்தார். அவர் தமது தொடக்க உரையில், பிரதமரின் தொலைநோக்கு சிந்தனைகள் மற்றும் அரசின் முன்முயற்சிகள் காரணமாகத்தான் இந்தியாவின் பதக்க எண்ணிக்கை அதிகரித்ததுடன் இளம் விளையாட்டு வீரர்களுக்கு ஊக்கத்தை அளித்துள்ளதாகவும் குறிப்பிட்டார். 2010-ஆம் ஆண்டு குவாங்ஷோவில் நடைபெற்ற ஆசிய விளையாட்டுப் போட்டியில் பெற்ற 65 பதக்கங்களே, இந்தியா இதுவரை வென்ற அதிக பதக்கங்களாக இருந்த நிலையில், தற்போது இந்தோனேஷியாவின் ஜகார்த்தா மற்றும் பாலெம்பாங்கில் நடைபெற்ற 18-ஆவது ஆசிய விளையாட்டுப் போட்டிகளில் முந்தைய சாதனைகளை முறியடித்து இந்தியா 69 பதக்கங்களை வென்றுள்ளது.
சுகாதாரம் மற்றும் குடும்ப நலத்துறை அமைச்சகம்
தமிழகம் உட்பட 6 மாநிலங்களில் தினசரி கொவிட் பாதிப்பு அதிகரிப்பு
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை இன்று 1,64,511-ஐ கடந்துள்ளது. இது நாட்டின் மொத்த பாதிப்பில் 1.48 சதவீதம்.
6 மாநிலங்களில் - மகாராஷ்டிரா, கேரளா, பஞ்சாப், கர்நாடகா, தமிழகம் மற்றும் குஜராத்தில் கடந்த 24 மணி நேரத்தில் புதிதாக தொற்று ஏற்பட்டவர்களின் எண்ணிக்கை அதிகரித்துள்ளது.
புதிதாக தொற்று ஏற்பட்டவர்களில் 86.37 சதவீதம் பேர் 6 மாநிலங்களைச் சேர்ந்தவர்கள்.
கடந்த 24 மணி நேரத்தில் 16,752 பேருக்கு புதிதாக தொற்று ஏற்பட்டுள்ளது. மகாராஷ்டிராவில் அதிகபட்சமாக 8,623 பேருக்கும், கேரளாவில் 3,792 பேருக்கும், பஞ்சாப்பில் 593 பேருக்கும் புதிதாக பாதிப்பு ஏற்பட்டுள்ளது.
தொற்று பாதிப்பு அதிகம் உள்ள மாநிலங்களுடன், அமைச்சரவை செயலாளர் நேற்று உயர்நிலை ஆலோசனை கூட்டம் நடத்தினார்.
கட்டுப்பாட்டு நடவடிக்கைகளை தீவரமாக பின்பற்றும்படி அவர் ஆலோசனை கூறினார்.
தொற்று அதிகரிப்புக்கான காரணத்தை கண்டறிய, சம்பந்தப்பட்ட மாநிலங்களுக்கு உயர்நிலைக் குழுக்களையும் மத்திய அரசு அனுப்பியுள்ளது.
கொவிட் தடுப்பூசி திட்டம் மூலம், மொத்தம்
1,43,01,266 தடுப்பூசிகள் போடப்பட்டுள்ளன. இரண்டாவது கட்ட கொவிட்-19 தடுப்பூசி போடும் பணி மார்ச் 1ம் தேதி முதல் தொடங்குகிறது. இதில் 60 வயதுக்கு மேற்பட்டோர், 45 வயதுக்கு மேற்பட்ட இதர உடல்நலக்குறைவுகளால் பாதிக்கப்பட்டோருக்கு தடுப்பூசி போடப்படவுள்ளது.
கொவிட்-19 தடுப்பூசி போடுவதை அதிகரிக்க, ஆயுஷ்மான் பாரத் திட்டத்தின் கீழ் 10,000 தனியார் மருத்துவமனைகளும், மத்திய அரசு சுகாதார திட்டத்தின் கீழ் 600க்கும் மேற்பட்ட தனியார் மருத்துவமனைகளும் பயன்படுத்தப்படவுள்ளன.
இதர தனியார் மருத்துமனைகள், மாநில அரசின் சுகாதார காப்பீடு திட்டத்தின் கீழ் கொவிட்-19 தடுப்பூசி மையங்களாக செயல்படவுள்ளன.
மத்திய அரசின் சுகாதார திட்டத்தின் கீழ் உள்ள மருத்துவமனைகளை, கொவிட்-19 தடுப்பூசி மையங்களாக மாநிலங்கள்/யூனியன் பிரதேசங்கள் பயன்படுத்தி கொள்ள முடியும். இந்த மருத்துவமனைகளின் பட்டியலை
https://www.mohfw.gov.in/pdf/CGHSEmphospitals.xlsx என்ற இணைப்பில் பார்க்கலாம்.
ஆயுஷ்மான் பாரத் திட்டத்தின் கீழ் உள்ள உள்ள மருத்துவமனைகளை கண்டறிய கீழ்கண்ட இணைப்பை பயன்படுத்தலாம்.
https://www.mohfw.gov.in/pdf/PMJAYPRIVATEHOSPITALSCONSOLIDATED.xlsx
இதுவரை, மொத்தம் 1.07 கோடி பேர் 1,07,75,169) இதுவரை குணமடைந்துள்ளனர். 11,718 நோயாளிகள் கடந்த 24 மணி நேரத்தில் குணடைந்துள்ளனர்.
கடந்த 24 மணி நேரத்தில் 113 பேர் கொவிட் பாதிப்பால் உயிரிழந்துள்ளனர்.
19 மாநிலங்கள் / யூனியன் பிரதேசங்களில் கடந்த 24 மணி நேரத்தில், எந்த கொவிட் -19 உயிரிழப்பும் ஏற்படவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1701466
நுகர்வோர் நலன், உணவு மற்றும் பொது விநியோகம் அமைச்சகம்
2022ஆம் ஆண்டு ஏப்ரல் 1ம் தேதி முதல் ஜூலை 31ஆம் தேதி வரையில் சுமார் 3.7 கோடி நகை ஆபரணங்களுக்கு ஹால்மார்க் முத்திரை வழங்கப்பட்டுள்ளது; 2021-22 ஆம் ஆண்டில் 8.68 கோடி நகை ஆபரணங்களுக்கு ஹால்மார்க் முத்திரை வழங்கப்பட்டுள்ளது
2022ஆம் ஆண்டு ஏப்ரல் 1ம் தேதி முதல் ஜூலை 31ஆம் தேதி வரையில் சுமார் 3.7 கோடி நகை ஆபரணங்களுக்கும், 2021-22 ஆம் ஆண்டில் 8.68 கோடி நகை ஆபரணங்களுக்கும் ஹால்மார்க் முத்திரை வழங்கப்பட்டுள்ளது என்று இந்திய தரநிர்ணய அமைப்பு தெரிவித்துள்ளது. கடந்த 2021ஆம் ஆண்டு ஜூன் 23ஆம் தேதி அனைத்து தங்க நகை ஆபரணங்களுக்கும் ஹால்மார்க் முத்திரை கட்டாயமாக்கப்பட்டது. அதனைத் தொடர்ந்து, 2021ஆம் ஆண்டில் ஜூலை மாதத்தில் 43 ஆயிரத்து 153 தங்க நகை ஆபரணங்களுக்கு ஹால்மார்க் முத்திரை வழங்கப்பட்டதிலிருந்து ஆகஸ்ட் 1, 2022-ஆண்டில் ஒரு லட்சத்து 43 ஆயிரத்து 497 தங்க நகை ஆபரணங்களுக்கு ஹால்மார்க் முத்திரை வழங்கப்பட்டுள்ளது.
கடந்த 2021ஆம் ஆண்டு ஜூன் 23ஆம் தேதியில் தங்க நகை ஆபரணங்களுக்கும் ஹால்மார்க் முத்திரை கட்டாயமாக்கப்பட்டதைத் தொடர்ந்து அந்த துறையில் நிகழ்ந்த சில சாதனைகள்:
1. நகை வியாபாரிகளுக்கான பதிவு இலவசமாக்கப்பட்டு, ஆயுட் காலத்திற்கு செல்லுபடியாகும்.
- 2. கடந்த 2021 ஆம் ஆண்டு ஜூலை 1ஆம் தேதி ஹால்மார்க் தனித்துவ அடையாளத்தின் கீழ் ஹால் மார்க் இணையம் தொடங்கப்பட்டது. அந்த இணையம் மூலம் தங்க நகைகளுக்கான மதிப்பீடு மற்றும் ஹால்மார்க் முத்திரை வழங்கும் மையம் சம்பந்தப்பட்ட அனைத்து தகவல்களும் சேகரிக்கப்பட்டு ஆன்லைன் ஆக்கப்பட்டது.
3. கடந்த 2021ஆம் ஆண்டு ஜூலை 1ஆம் தேதி 948 ஹால்மார்க் முத்திரை வழங்கும் மையத்திலிருந்து 2022ஆம் ஆண்டு ஜூலை 31ஆம் தேதி 1,220 மையமாக உயர்ந்துள்ளது.
4. ஹால்மார்க் முத்திரை வழங்கப்பட்ட தங்க நகை ஆபரணங்களின் தரத்தை ‘verify HUID’’ என்ற செயலி மூலம் சோதனை செய்யும் நடைமுறை கடந்த 2021ஆம் ஆண்டு டிசம்பர் 24ஆம் தேதி வந்தது.
இந்திய தரநிர்ணய அமைப்பின் www.bis.gov.in.என்ற இணைய தளத்தில் 288 மாவட்டங்கள் இணைக்கப்பட்டுள்ளது. வருங்காலத்தில் அதிக மாவட்டங்களின் தகவல்களை, இந்த இணைய தளம் மூலம் தெரிந்துகொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1856042
பழங்குடியினர் நலத்துறை அமைச்சகம்
9 மற்றும் 10-ம் வகுப்புகளில் இடைநிற்றலை குறைப்பதற்காக மத்திய பழங்குடியினர் நல அமைச்சகத்தின் மூலம் பழங்குடியின மாணவர்களுக்காக 10-ம் வகுப்பு வரையிலான கல்வி உதவித் திட்டம் அமல்படுத்தப்பட்டு வருகிறது
9 மற்றும் 10-ம் வகுப்புகளில் இடைநிற்றலை குறைப்பதற்காக மத்திய பழங்குடியினர் நல அமைச்சகத்தின் மூலம் பழங்குடியின மாணவர்களுக்காக 10-ம் வகுப்பு வரையிலான கல்வி உதவித் திட்டம் அமல்படுத்தப்பட்டு வருகிறது. இதன் மூலம் தொடக்க கல்வி முதல் இரண்டாம் நிலை கல்வி வரையிலான இடைநிற்றல் குறைந்துள்ளது. அம்மாணவர்கள் 9 மற்றும் 10-ம் வகுப்பில் கற்பது அதிகரித்துள்ளது.
கல்விக்கான ஒருங்கிணைந்த மாவட்ட தகவல் முறையின் அறிக்கையின் படி, கடந்த 2019-20-ம் ஆண்டில் 1 வகுப்பு முதல் 8-ம் வகுப்பு வரையிலான பழங்குடியின மாணவர்களின் மொத்த சேர்க்கை வீதம் 102.08 ஆக இருந்தது. அதே போல் 9 மற்றும் 10-ம் வகுப்புகளில் படித்தவர்களின் சதவீதம் 2012-13-ம் ஆண்டில் 62.4 சதவீதமாக இருந்த நிலையில், 2019-20-ம் ஆண்டில் 76.7 சதவீதமாக அதிகரித்தது.
இத்தகவலை மத்திய பழங்குடியினர் நலத்துறை இணையமைச்சர் திரு பிஸ்வேஸ்வர் துடு மக்களவையில் தெரிவித்தார்.
சிறப்பு சேவைகள் மற்றும் கட்டுரைகள்
ஐஎஸ்ஐ முத்திரையை தவறாக பயன்படுத்தும் பேக்கேஜ் செய்யப்பட்ட குடிநீர் நிறுவனம் மீது பிஐஎஸ் அதிகாரிகள் அதிரடி சோதனை
இந்திய தர நிர்ணய அமைவனம் சென்னை கிளை அலுவலகம்-II, சென்னை 600 113 இன் அதிகாரிகள் குழு இன்று 06.07.2022 M/s ஸ்ரீ பாலாஜி அக்வா நிறுவனத்தில் ஐஎஸ்ஐ முத்திரையை தவறாக பயன்படுத்தப்பட்டதாக கிடைத்த தகவலின் பெயரில், அமலாக்க சோதனை மற்றும் பறிமுதல் நடவடிக்கையை மேற்கொண்டனர்
இந்தச் சோதனையின் போது, பிஐஎஸ் சட்டம் 2016 இன் பிரிவு 28 இன் படி, நிறுவனம் எந்த செல்லுபடியாகும் உரிமமும்/அங்கீகாரம் இல்லாமல், "நேச்சுரல் பிளஸ்" என்ற பிராண்ட் பெயரில் PET பாட்டில்களில் நிரப்பப்பட்ட பேக்கேஜ் செய்யப்பட்ட குடிநீரில் ISI முத்திரையை தவறாகப் பயன்படுத்துவது கண்டறியப்பட்டது. . இது பிஐஎஸ் சட்டம் 2016-ஐ மீறும் செயல் என்பதால் இவை அனைத்தும் பறிமுதல் செய்யப்பட்டது
BIS SRO, CNBO-II, சென்னை ஆல் இந்திய தர நிர்ணயச் சட்டம், 2016 இன் கீழ் குற்றவாளிக்கு எதிராக நடவடிக்கை எடுக்கப்படுகிறது. இந்தக் குற்றத்திற்கு இரண்டு ஆண்டுகள் வரை சிறைத்தண்டனை அல்லது ரூபாய் 2,00,000/- அபராதம் விதிக்கப்படும். Section 29 of BIS Act, 2016 இல் கூறப்பட்டுள்ளபடி, பொருளின் மதிப்பை போல பத்து மடங்கு அல்லது BIS Standard Mark  முத்திரையிடப்பட்ட தயாரிக்கப்பட்ட /விற்பனை செய்யப்பட்ட பொருள்களுக்கான மதிப்பிற்கு அபராதம் விதிக்கப்படும்.எனவே ISI முத்திரையை தவறாக பயன்படுத்துவோர் பற்றி ஏதேனும் தகவல் இருந்தால், BIS தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை- 113 என்ற முகவரிக்கு பொதுமக்கள் தகவல் தெரிவிக்குமாறு கேட்டுக் கொள்ளப்படுகிறார்கள்.
BIS CARE APP செயலியைப் பயன்படுத்துவதன் மூலமோ அல்லது cnbo2@bis.gov.in என்ற மின்னஞ்சல் முகவரிக்கு அனுப்புவதன் மூலமாகவோ கூட இத்தகைய புகார்கள் செய்யப்படலாம். அத்தகைய தகவல்களின் ஆதாரம் கண்டிப்பாக ரகசியமாக வைக்கப்படும். மேலும் தகவலுக்கு, BIS SRO சென்னை அலுவலகத்தை தொலைபேசி எண்: 044-2254 1984 இல் தொடர்பு கொள்ளவும். BIS இணையதளம் www.bis.gov.in மற்றும் eBIS  ஆகியவை BIS பற்றிய பொதுவான தகவல்களுக்கு உங்களுக்கு உதவக்கூடும்.
ரெய்டு பற்றிய கூடுதல் விவரங்களுக்கு, Shri Kannan Govindaraj, Scientist-D , BIS, Chennai at 9645761095 என்ற எண்ணில் தொடர்பு கொள்ளவும்.
தகவல் மற்றும் ஒலிபரப்பு அமைச்சகம்
இந்தியன் பனோரமாவின்  ஜூரி உறுப்பினர்கள் இஃப்பி 53 ல் ஊடகங்களுடன் கலந்துரையாடினர்
கோவாவில் நடைபெறும் 53வது இந்திய சர்வதேச திரைப்பட விழாவில்  இந்தியன் பனோரமாவின்  ஜூரி உறுப்பினர்கள் இன்று நவம்பர் 21, 2022 அன்று ‘டேபிள் டாக்ஸில்’ கலந்து கொண்டனர்.
ஜூரி உறுப்பினர்களால் மேற்கொள்ளப்பட்ட கடுமையான தேர்வு நடைமுறைகள் பற்றி எடுத்துரைத்த 7 உறுப்பினர்கள் குழுவின் தலைவரும் புகழ்பெற்ற திரைப்படத் தயாரிப்பாளருமான ஒய்னம் டோரன், "15 நாட்களில், நாங்கள் 242 படங்களைப் பார்த்தோம், 20 ஐத் தேர்ந்தெடுத்தோம். இது ஒரு மன அழுத்தமான ஆனால் பொழுதுபோக்கு செயல்முறையாக இருந்தது" என்றார்.
பங்கேற்றவற்றில் சிறந்த சிலவற்றை ஒருமனதாகத் தெரிவுசெய்ய அவர்கள் எவ்வாறு தங்கள் நிலையில் உறுதியாக நின்றார்கள் என்பதைப் பகிர்ந்து கொண்ட ஒய்னம் டோரன், சினிமாபாணி, அழகியல் மற்றும் வியத்தகு சிறப்புகள் நிறைந்த சிறந்த படைப்பைத் தேர்ந்தெடுப்பதே தங்கள் முயற்சி என்றார்.
ஜூரி உறுப்பினர்கள்
1. திரு ஒய்னம் டோரன்; திரைப்பட தயாரிப்பாளர்
2. திரு சந்திரசேகர் ஏ; திரைப்பட விமர்சகர், பத்திரிகையாளர் மற்றும் ஊடகக் கல்வியாளர்
3. திரு ஹரீஷ் பிமானி, திரைப்பட தயாரிப்பாளர், வசனகர்த்தா, நிகழ்ச்சித் தொகுப்பாளர் மற்றும் நடிகர்
4. திரு மனீஷ் சைனி; திரைப்பட தயாரிப்பாளர், எழுத்தாளர் மற்றும் எடிட்டர்
5. திரு பி. உமேஷ் நாயக்; திரைப்பட தயாரிப்பாளர் மற்றும் பத்திரிகையாளர்
6. திரு ராகேஷ் மிட்டல்; திரைப்பட விமர்சகர், பத்திரிகையாளர் மற்றும் எழுத்தாளர்
7. திரு சன்ஸ்கர் தேசாய்; திரைப்பட தயாரிப்பாளர், வசனகர்த்தா, கல்வியாளர்
53 வது இஃப்பி-யின் இந்திய பனோரமா பிரிவில் திரையிடப்படுவதற்காக, 242 சமகால இந்திய கதை அல்லாத திரைப்படங்களில் தகுதியான 20 திரைப்படங்கள் தேர்வு செய்யப்பட்டுள்ளன. ஆவணப்படுத்தவும், புலனாய்வு செய்யவும், மகிழ்விக்கவும் மற்றும் சமகால இந்திய விழுமியங்களை பிரதிபலிக்கவும், வளர்ந்து வரும் மற்றும் நன்கு பிரபலமான திரைப்படத் தயாரிப்பாளர்களின் திறனை, கதை அல்லாத திரைப்படங்களின் தொகுப்பு எடுத்துக்காட்டுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1878226
ஜவுளித்துறை அமைச்சகம்
ஜவுளித்துறையினர் உற்பத்தியுடன் இணைந்த ஊக்கத்தொகை திட்டத்திற்கு மீண்டும் விண்ணப்பிக்க வாய்ப்பு
தொழில்துறையினரின் கோரிக்கையை கருத்தில் கொண்டு, மத்திய ஜவுளித்துறை அமைச்சகம் உற்பத்தியுடன் இணைந்த ஊக்கத்தொகைக்கு விண்ணப்பிக்க 2023 ஆகஸ்ட் 31-ம் தேதி வரை கால அவகாசம் அளிக்க முடிவு செய்துள்ளது.
இதற்கு முன்னதாக வெளியான அறிவிப்புகளில் இருத்த அனைத்து விதிமுறைகளும், நிபந்தனைகளும் தற்போதும் பொருந்தும்.
இதற்கு முந்தைய அறிவிப்புகள் குறித்த விபரங்கள் கீழே குறிப்பிடப்பட்டுள்ளன:
- செப்டம்பர் 24, 2021 தேதியிடப்பட்ட ஜவுளித்துறை பிஎல்ஐ திட்ட அரசிதழ் அறிவிப்பு
- டிசம்பர் 28, 2021 தேதியிடப்பட்ட ஜவுளித்துறை பிஎல்ஐ திட்ட வழிகாட்டுதல்கள்
- பிப்ரவரி 22, 2022 தேதியிடப்பட்ட திருத்த வர்த்தமானி அறிவிப்பு
- 09.06.2023 தேதியிடப்பட்ட அரசிதழ் திருத்த அறிவிப்பு
- 09.06.2023 தேதியிட்ட அரசிதழ் திருத்த அறிவிப்பு
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1940457
----
SM/CR/KRS
(Visitor Counter : 50
வணிகம் மற்றும் தொழில்துறை அமைச்சகம்
வர்த்தகம், முதலீடு மற்றும் ஒத்துழைப்புக்கான இந்தியா-மெக்சிக்கோ இருதரப்பு உயர்மட்டக் குழுவின் ஐந்தாவது கூட்டம்
வர்த்தகம், முதலீடு மற்றும் ஒத்துழைப்புக்கான இந்தியா-மெக்சிக்கோ இருதரப்பு உயர்மட்டக் குழுவின் ஐந்தாவது கூட்டம், 2020 அக்டோபர் 9 அன்று காணொலி மூலம் நடைபெற்றது.
இந்திய அரசின் வர்த்தகத் துறையின் செயலாளர் டாக்டர் அனுப் வாதவான் மற்றும் மெக்சிகோ அரசின் வெளிநாட்டு வர்த்தக துணை அமைச்சர் திருமிகு லுஸ் மரியா டே லா மோரா ஆகியோர் இணைந்து இந்த கூட்டத்திற்கு தலைமை தாங்கினர்.
இரு நாடுகளில் இருந்து அமைச்சர்கள், துறைகள் மற்றும் வர்த்தக கூட்டமைப்புகள் இந்த கூட்டத்தில் கலந்துகொண்டனர்.
கடந்த சில வருடங்களாக இந்தியா மற்றும் மெக்சிகோவுக்கு இடையேயான இருதரப்பு வர்த்தக மற்றும் தொழில் உறவுகளில் ஏற்பட்டுவரும் முன்னேற்றத்தை இருநாடுகளும் பாராட்டின.
இந்த கூட்டத்தின்போது இரு வர்த்தக ஒப்பந்தங்கள் கையெழுத்திடப்பட்டன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663960